Hélène Laporte

D’ **Hélène Laporte**  (* 29. Dezamber 1978 z’ Villeneuve-sur-Lot, Département Lot-et-Garonne, Àkwitània) ìsch a frànzeescha Politikera vu dr Pàrtäi Rassemblement National (RN). Sa ìsch z’äärscht vu 2015 bis 2021 Regionààlräätin vun Näi-Àkwitània gsìì, un d’rnooh Öiropààbgordneta vu 2019 bis 2022. Sitter 2022 ìsch sa Àbgoordneta üss Lot-et-Garonne ìn dr Nàzionààlversàmmlung.

## ìhra Fàmìlia
D’ Hélène Laporte ìsch ànna 1978 z’ Villeneuve-sur-Lot ìm Département Lot-et-Garonne ìm Süüdwäscht-Frànkrììch uff d’ Walt kumma. Ìhra Groossvàtter Jacques Laporte ìsch Kàndidààt vum Front National àn dr Pàrlamantswàhl vu 1997 z’ Villeneuve-sur-Lot gsìì. Ìhra Müatter Isabelle Laporte ìsch Opposizioons-Gmaindaräätin ìn dara Schtàdt.

D’ Hélène Laporte hàt a Maischterpriafung vum Racht un Wìrtschàftswìssaschàfta bschtànda. Sa hàt àls Finànzànàlyschta ìm Bànksektoor un àls Berooterin ìn Vermeegaverwàltung gschàfft. Sa ìsch mìt’ma Kirurg üss Bordeaux verhiiroota un hàt zwai Kìnder.

## ìhra Kàrriar ìn Politik
D’ Hélène Laporte ìsch ànna 2014 Mìtglììd ìm Front National worra. Ain Joohr schpeeter hàt sa sìch bii dr Regionààlwàhl vu 2015 uffgschtällt. Sa ìsch doo unter’m ìhrem Ehanàmma Hélène Pain àls Regionààlräätin vu dr näija Regioon Àkwitània-Limousin-Poitou-Charentes gwählt worra, wo schpeeter d’ Regioon Näi-Àkwitània worra-n-ìsch.

Bii dr Pàrlamantswàhl vu 2017 hàt sa sìch ìm 2. Wàhlkrais vum Lot-et-Garonne uffgschtällt. Ìn dr zwaita Wàhlrunda hàt sa 40,28 Prozant vu da Schtìmma bikumma un ìsch vum Alexandre Freschi (LREM) gschlààga worra. Àn dr Öiropàwàhl vu 2019 ìsch sa àls zwaita Kàndidààtin uff dr Lischta vum Rassemblement National àls Öiropààbgoordneta gwählt worra. Ìm Jüüni 2021 hàt sa geega-n-a öiropäischa Täkscht gschtìmmt, wo d’ öiropäischa Mìtglììdsschtààta-n-uffgfordert hàt, „dr àllgmaina Züagàng zu sìcherer un legààler Àbtriiwung z’ gwährlaischta“.

Ìm Jüüli 2020 ìsch d’ Laporte zamma mìt identitäära Pärseenlikaita üss dr Nàzionààla-n-Uffschtällungskùmmissioon vun ìhrer Pàrtäi üssgschlossa worra. Ìm Jüüli 2021 ìsch sa àwwer ìn dr Pàrtäivorschtànd gwählt worra — doo ìsch sa d’ äärschta Fràui gsìì. Noh-n-em Rucktrìtt vum Jerôme Rivière ìsch sa ìm Janner 2022 àls Fiahrera vu dr RN-Delegàzioon ìnnerhàlb vu dr Fràkzioon Idäntiteet un Demokràtii ìm Öiropäischa Pàrlamant ärnännt worra.

Bii dr Pàrlamantswàhl vu 2022 ìsch d’ Laporte Kàndidààtin gsìì ìm 2. Wàhlkrais vum Lot-et-Garonne. Ìn dr äärschta Wàhlrunda ìsch sa Äärschta worra mìt 30,55 vu da iigaawana Schtìmma. Ìn dr zwaita Runda hàt sa mìt 39,44 Prozant vu da Schtìmma dr Christophe Courrègelongue (PS, NUPES) un dr Alexandre Freschi (Ensemble) gschlààga; sa ìsch àlso àls Àbgoordneta ìn dr Nàzionààlversàmmlung gwählt worra. Àm 29. Jüüni 2022 hann sìe d’ Àbgoordneta mìt 284 Schtìmma àls Vìzavorsìtzenda vu dr Nàzionààlversàmmlung gwählt.

## Weblìnks

* d’ Hélène Laporte bii *LesBiographies.fr* (frànzeesch)
* d’ Hélène Laporte uff dr Websitta vum Rassemblement National (frànzeesch)
* d’ Hélène Laporte ìn dr Àbgoordneta-Dàtabànk vu dr Nàzionààlversàmmlung (frànzeesch)
* d’ Hélène Laporte bii dr Haute Autorité pour la Transparence de la Vie Publique (frànzeesch)
* d’ Hélène Laporte bii *NosDéputés.fr* (frànzeesch)
* d’ Hélène Laporte ìn dr Àbgoordneta-Dàtabànk vum Öiropäischa Pàrlamant (hoochdiitsch)
* d’ Hélène Laporte ìn dr Mìtglììder-Dàtabànk vum Öiropàroot (frànzeesch, anglisch)

## Ainzelnoohwiisa